Nachdem mer geschter us jaipur zrug cho sind und euis vom fahrer haend muese zaemeschisse lah, wil mer ihm siner meinig nah zwenig tip geh haend, haemer huet de ganz tag in delhi verbracht. zerscht isch d suechi nach em einzige offizielle tourist office in delhi agseit gsi...es haet tausend inoffizielle, wo sich als offiziell bezeichnet und eim ueber de tisch ziehnd. natuerli schickt jedes ihri luet los, d touris abzfange und is buero  zlocke. isch also zimli astraengend gsi, s richtige zfinde :-)    aschluessend haemer euis de touristeattraktione vo delhi hergeh...hmm, also vill zgseh gits da noed. s coolste isch aber d rickshaw fahrt dur die ganz stadt gsi, vor allem, waenn de fahrer en chlini schumacher isch :-)    morn gahts scho wieder an flughafe und daenn mit de jet airways richtig chennai...mal luege, wies im suede isch...